Temeljem članka. 15. stavka 2. Zakona o javnoj nabavi („Narodne novine“ br. 120/16 i 114/22) i članka 36. Statuta Općine Vladislavci, („Službeni glasnik“ Općine Vladislavci, broj 3/13, 3/17, 2/18, 4/20 ,5/20- pročišćeni tekst, 8/20, 2/21 i 3/21 – pročišćeni tekst) Općinski načelnik Općine Vladislavci dana 9. lipnja 2023. godine, donosi

**PRAVILNIK**

**o izmjenama Pravilnika o provedbi postupaka jednostavne nabave**

**Članak 1.**

1. U članku 5. stavak 1. Pravilnika o provedbi postupaka jednostavne nabave („Službeni glasnik“ Općine Vladislavci broj 9/20, 1/22 i 1/23) brojevi: „200.000,00 kn“ i 500.000,00 kn“ zamjenjuju se brojevima: „26.540,00 EUR“ i „66.360,00 EUR“.

**Članak 2.**

1. U članku 10. iza stavka 4. dodaje se novi stavak 5. koji glasi:

„ U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje trenutačno ugrožava pravni poredak, život, zdravlje ili sigurnost stanovništva te imovinu veće vrijednosti, rok za dostavu ponuda može iznositi 3 dana od dana upućivanja poziva na dostavu ponuda za jednostavne nabave iz stavka 4. ovog članka.“

**Članak 3.**

1. U članku 24. stavak 1. broj „20.000,00 kn“ zamjenjuje se brojem: „2.650,00 EUR“.

**Članak 4.**

1. Ostale odredbe Pravilnika o provedbi postupaka jednostavne nabave („Službeni glasnik“ Općine Vladislavci broj 9/20, 1/22 i 1/23) ostaju neizmijenjene.

**Članak 5.**

1. Zadužuje se Jedinstveni upravni odjel da izradi pročišćeni tekst Pravilnika o provedbi postupaka jednostavne nabave.

**Članak 6.**

1. Ova Odluka stupa na snagu danom donošenja, a ima biti objavljena u „Službenom glasniku“ Općine Vladislavci i na internetskim stranicama Općine Vladislavci.

KLASA: 406-01/20-02/03

UR.BROJ: 2158-41-02-23-4

Vladislavci, 9. lipnja 2023.

**Općinski načelnik**

Marjan Tomas, v. r.